Պյատերոչկա

«Պյատերոչկա» (), մթերային խանութների ռուսական ցանց «տան մոտ», որոնք X5 Retail Group ընկերության մաս են կազմում։ Միավորում են ավելի քան 15 հազար խանութ, որոնց սպասարկում են 31 բաշխիչ կենտրոններ (2018)։

Պատմության 
Առևտրի ցանցի առաջին խանութը բացվել է 1999 թվականին Սանկտ Պետերբուրգում։ 2001 թվականին մտել է մոսկովյան շուկա։ 2002 թվականին ցանցը սկսել է մշակել արտոնագրման ծրագիր։

2004 թվականին բացվել է հարյուրերորդ խանութը։ 2005 թվականին Լոնդոնի ֆոնդային բորսայում  Pyaterochka Holding N.V.-ն անցկացրել է IPO:

2005 թվականի փետրվարին առևտրի ցանցը ձեռք է բերել «Դե, սպասիր» մուլտֆիլմի իրավունքները և անգամ  թողարկել է երկու նոր մաս՝ 19-ը 2005 թվականին և 20-ը՝ 2006 թվականին, որոնք նկարահանել է ռեժիսոր Ալեքսեյ Կոտյոնոչկինը՝ հայտնի Վյաչեսլավ Կոտյոնոչկինի որդին։

2006 թվականին միավորվել են «Պյատերոչկա» և «Պերեկրեստոկ» առևտրային ցանցերը, արդյունքում ձևավորվել է X5 Retail Group ընկերությունը, ամեն դեպքում պահպանվել առևտրային ցանցերի անվանումները։

2010 թվականին X5 Retail Group-ը ձեռք է բերել «Կոպեյկա» առևտրային ցանցը` կազմված ավելի քան 660 սուպերմարկետներից և 7 բաշխման կենտրոններից։ Ձեռք բերված բոլոր սուպերմարկետները ռեբրենդինգ են եղել՝ դառնալով «Պյատերոչկա»։

2013 թվականի հունվարին X5-ը արտոնագրի պայմանագիր է ստորագրել «Սոչի-2014» կազմկոմիտեի հետ։ Դրա համաձայն ընկերությունը դարձել է Սոչիում կայացած 2014 թվականի Ձմեռային օլիմպիական խաղերի մանրածախ վաճառքի պաշտոնական օպերատորը և հաճախորդներին Ռուսաստանի 45 մարզերի բոլոր «Պյատարոչկա» խանութներում առաջարկել է «Սոչի-2014» օլիմպիական խորհրդանիշներով ապրանքների շուրջ 1000 ապրանքատեսակ։

2013 թվականին թողարկվել է խանութների ցանցի առաջին թարմացնող սարքը, տեսականու մեջ ավելի շատ փչացող ապրանքներ են հայտնվել, դարակաշարերում ապրանքների դասավորվածության խտությունը կրճատվել է, որոշ խանութների ճակատային մասում ի հայտ են եկել բաց ցուցասրահներ։

Ներկայություն արտասահմանում 
2004 թվականինին «Պյատերոչկան» արտոնություն է ստացել Ուկրաինայում՝ ծրագրելով բացել առնվազն 30 խանութ։ 2007 թվականի գարնանը X5-ը դադարեցրել է պայմանագիրը արտոնագրողի հետ, մինչ այդ տեղական ցանցն արդեն միավորել էր 23 սուպերմարկետ։

2004 թվականին Պյատերոչկան արտոնություն է ստացել Ղազախստանում։ Ալմաթի քաղաքում բացվել է 5 սուպերմարկետ, ինչպես նաև տրանսպորտապահեստային համալիր, կենտրոնական գրասենյակ և ուսումնական կենտրոն։ Մինչև 2005 թվականի վերջը նախատեսվում էր ստեղծել 30 էկոնոմ դասի սուպերմարկետներից բաղկացած ցանց։ 2007 թվականին դադարեցվել է պայմանագիրն արտոնագրողի հետ, և իրականացվել է ղազախական ցանցի ռեբրենդինգ (այդ ժամանակ բաղկացած էր 33 սուպերմարկետներից) «7'Я» սուպերմարկետների ցանցին։

Ղեկավարություն 
 1999-2004 թվականներին՝ Սերգեյ Լեպկովիչ,
 2004-2012 թվականներին՝ Օլեգ Վիսոցկին,
 2012-2013 թվականներին՝ Ֆրենկ Մրոս,
 2013 թվականի մայիսից մինչև 2018 թվականի ապրիլը՝ Օլգա Նաումովա,
 2018 թվականի ապրիլից հունիս՝ Իգոր Շեխտերման (X5 Retail Group-ի գործադիր տնօրեն, կատարել է նաև «Պյատերոչկա» առևտրային ցանցի գլխավոր գործադիր տնօրենի պարտականությունները),
 2018 թվականի հունիսից՝ Սերգեյ Գոնչարով։

Գործունեության ցուցիչներ 
2019 թվականի տվյալներով՝ X5 ընկերությունը կառավարել է 15 354 «Պյատերոչկա» սուպերմարկետներ, առևտրային ցանցի վաճառքները հասել են 1.367 տրիլիոն ռուբլու։

 ներառյալ «Կոպեյկա» առևտրային ցանցի խանութները։

Տարբերանշան 
1998-2010 թվականներին պատկերանշանը բաղկացած է եղել կարմիր շրջանից «5» թվով, աջ կողմում՝ կարմիր տառերով «Պյատերոչկա» բառը։

2010-2013 թվականներին պատկերանշանը ենթարկվել է աննշան փոփոխությունների, «П» տառը մեծատառ է դարձել, «ё» տառի վերևում գտնվող կետերը հավասարեցվել են կամարին, փոխվել է շրջանում «5» թիվը։

2013 թվականից, որպես ցանցի նորացման ծրագրի մաս, իրականացվել է ռեբրենդինգ, նոր տարբերանշանում պատկերվել է ոճավորված կանաչ տերևով խնձոր՝ արտադրանքի թարմությունը խորհրդանշելու համար։

2020 թվականին իրականացվել է ռեբրենդինգ, «5» թիվը ամբողջությամբ շրջանակի մեջ է առնվել, փոխվել է տառատեսակը։ «Պյատերոչկա» բառում «П» տառից դեպի «ё» տառով անցնող կամարը անհետացել է, տառատեսակը փոխվել է։

Ծանոթագրություններ

Արտաքին հղումներ 
 Պյատերոչկա առևտրային ցանցի պաշտոնական կայքը
Ինքնասպասարկման խանութներ
Մոսկվայի ընկերություններ
1999 հիմնադրումներ